**VALMENTAJASOPIMUS**

**1 Osapuolet**

Seura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ry, y-tunnus: \_\_\_\_\_\_\_\_\_\_\_\_\_\_\_\_\_\_\_\_

Valmentaja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 Sopimuksen tarkoitus**

Tämän sopimuksen tarkoituksena on sopia niistä velvoitteista ja oikeuksista, joita valmentajalla on seuraan nähden. Seuran tarkoituksena on varmistaa, että sarjaan ilmoitetulla joukkueella on valmentaja koko sarjakauden ajan.

**3 Voimassaolokausi**

Sopimus koskee aikaa \_\_\_\_\_\_\_\_ . \_\_\_\_\_\_\_\_ . \_\_\_\_\_\_\_\_\_ - \_\_\_\_\_\_\_\_ . \_\_\_\_\_\_\_\_ . \_\_\_\_\_\_\_\_\_.

Kyseisenä aikana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ toimii seuran

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ joukkueen valmentajana.

**4 Seuran velvollisuudet**

Seura sitoutuu ilmoittamaan joukkueen sarjaan, hankkii joukkueelle muut valmentajat ja muut tarvittavat toimihenkilöt, huolehtii harjoitusvuorojen varaamisesta toimintasuunnitelman mukaisesti sekä hoitaa ottelujärjestelyt.

Seura ottaa valmentajalle sopimuskauden ajaksi Suomen Ringetteliitto ry:n TO Ice Cardin, johon sisältyy Tuplaturva vakuutus mahdollisien tapaturmien varalta. Mikäli valmentajalla on jo pelaamiseen oikeuttava Ice Card (samassa tai eri seurassa), seura korvaa valmentajalle TO Ice Cardin osuuden.

**5 Valmentajan velvollisuudet**

Valmentaja sitoutuu noudattamaan seuran toimintasääntöjä, joukkueen johdon ja valmentajien yhdessä laatimaa toimintasuunnitelmaa ja talousarviota, sekä toimimaan joukkueen laatiman yhteisen tavoitteen mukaisesti. Valmentajan on käyttäydyttävä niin, ettei hän menettelyllään tai epäurheilijamaisella käyttäytymisellään aiheuta huomattavaa vahinkoa seuralleen, lajilleen tai urheilulle yleensä.

Valmentaja sitoutuu noudattamaan Suomen Ringetteliitto ry:n toiminta- ja kurinpitosääntöjä, kilpailutoimintaa sääteleviä sääntöjä ja määräyksiä, antidopingohjelmaa sekä ohjetta kilpailumanipulaation ehkäisemiseksi. Valmentaja sitoutuu myös urheilun ja liikunnan yhteisiin vakavaa epäasiallista käyttäytymistä ja vakavia eettisiä rikkomuksia koskeviin kurinpitomääräyksiin 1.1.2022 alkaen.

Valmentajan on toiminnassaan ja käyttäytymisessään sitouduttava toimimaan siten, ettei sitä voida tulkita kiusaamiseksi, sukupuoliseksi tai seksuaaliseksi tai muuksi häirinnäksi. Hänen on myös toimittava siten, että hän omalla toiminnallaan ja esimerkillään edistää kaikenlaisen häirinnän ennaltaehkäisyä, sekä puuttuu havaitsemiinsa häirintätilanteisiin.

Valmentaja sitoutuu käsittelemään tehtävän aikana haltuunsa saamia luottamuksellisia tai salassa pidettäviä tietoja lain ja asetusten määräämällä tavalla.

**6 Korvaukset** *(Pykälän voi korvata erillisellä talousliitteellä)*

Seura korvaa valmentajalle toiminnasta aiheutuvia kuluja täysimääräisinä seuran talousohjeistuksen mukaisesti.

Seura suorittaa valmentajalle kaudella \_\_\_\_\_\_\_\_\_ - \_\_\_\_\_\_\_\_\_ kulukorvauksia seuraavasti:

* matkakulut omalla autolla suoritetusta ajosta \_\_\_\_\_\_\_\_\_\_\_\_\_ € / km laskua vastaan
* muita valtion verottomia kulukorvauksia laskua vastaan.

Kulukorvausten yhteissumma on max \_\_\_\_\_\_\_\_\_\_\_\_ € / sopimuskauden ajalta.

Seura suorittaa valmentajalle kaudella \_\_\_\_\_\_\_\_ . \_\_\_\_\_\_\_\_ palkkioita seuraavasti:

* \_\_\_\_\_\_\_\_\_\_\_\_ €/kk \_\_\_\_\_\_\_\_\_ kuukauden ajan

Harjoitusleirien ja ottelumatkojen aikana seura huolehtii valmentajan majoituksista ja ruokailuista erikseen.

**7 Sopimuksen purkaminen**

Sopimus voidaan purkaa aina valmentajan ja seuran yhteisellä päätöksellä.

Sopimuksen purkautuessa seura ja valmentaja hoitavat velvoitteet, jotka ovat kertyneet sopimuksen purkupäivään asti.

Jos sopimus puretaan seuran taholta ilman, että asiasta erikseen sovitaan valmentajan kanssa, seura on velvollinen huolehtimaan sovituista korvauksista kauden loppuun asti.

Jos valmentaja purkaa sopimuksen, päättyvät seuran velvoitteet valmentajaa kohtaan.

Kummallakin osapuolella on oikeus purkaa sopimus yksipuolisesti, jos toinen osapuoli laiminlyö merkittävästi velvollisuuksiaan.

**8 Erimielisyyksien ratkaiseminen**

Ensisijaisesti erimielisyydet ratkaistaan seuran toimintasääntöjen mukaisesti.

TAI

Erimielisyyksien ratkaisemiseksi muodostetaan ryhmä, johon kumpikin osapuoli nimeää yhden ulkopuolisen edustajan, jotka yhdessä valitsevat ryhmälleen puheenjohtajan. Molemmat sopimusosapuolet sitoutuvat noudattamaan ryhmän asiasta antamaa ratkaisua.

**9 Allekirjoitukset**

Tätä sopimusta on tehty kaksi samanlaista kappaletta, joista toinen on seuralle ja toinen valmentajalle.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paikka ja aika

Seuran edustajan allekirjoitus ja nimenselvennys: Valmentajan allekirjoitus ja nimenselvennys:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_